OpenLLM-France/wikimedia huggingface dataset:
# Olegario Pachón Núñez

Olegario Pachón Núñez (Bienvenida, 1907-Llerena, 1996) va ser un anarquista espanyol.

## Biografia

Va néixer en la localitat pacense de Bienvenida en 1907. Nascut en el si d'una família pagesa, en la seva joventut va treballar en el camp com a jornaler. Durant els anys de la Segona República es va iniciar en el moviment anarquista, formant part de Confederació Nacional del Treball (CNT).
Després de l'esclat de la Guerra civil es va unir a les milícies populars, combatent en el front d'Extremadura. Va arribar a manar el batalló «Pío Sopena», de composició anarcosindicalista, que va estar desplegat en els fronts de Talarrubias i Casas de Don Pedro. Amb posterioritat es va integrar en l'estructura de l'Exèrcit Popular de la República, aconseguint el grau de major de milícies. Durant alguns mesos de 1937 va estar al capdavant de la 113a Brigada Mixta, que guarnia el tranquil front del Tajo-Extremadura. També va manar 91a Brigada Mixta, i va prendre part en els combats de la Bossa de Mèrida. Cap al final de la contesa era comandant de la 37a Divisió.
Cap al final de la contesa va fugir a Alacant, però en arribar al port va descobrir que no hi havia vaixells per als refugiats. Va ser fet presoner per les forces franquistes i empresonat en els camps de concentració d'Albatera i Porta Coeli. No obstant això, va aconseguir escapar i fugir fins a França. Allí va aconseguir establir-se i va col·laborar amb l'organització anarcosindicalista en l'exili. Durant l'exili va treballar com cartutxer, estibador i planxador. En 1957 va ser enviat a l'Espanya franquista com a delegat de la CNT, en un viatge clandestí que tenia per missió esbrinar l'estat en què es trobava l'estructura de la CNT; el propi Olegario Pachón va comprovar el grau d'inactivitat que tenia l'organització anarquista i així ho va fer saber a la prefectura de la CNT a l'exili. Després de la mort de Franco va tornar a Espanya, on moriria.

## Obres

* —— (1979). Recuerdos y consideraciones de los tiempos heroicos. Barcelona: Gráfica Fernando.

## Referències

* ↑ Pecellín, 1980, p. 250.
* ↑ Martínez Lorenzo, 1969, p. 204.
* 1 2 Herrerín López, 2004, p. 173.
* ↑ Engel, 1999, p. 216.
* ↑ Rafaneau-Boix, 2005, p. 121.
* ↑ Vega i Serrano, 1998, p. 62.
* ↑ Herrerín López, 2004, p. 173, 204.
* ↑ Lama, 2004, p. 64.
* ↑ Herrerín López, 2004, p. 227.

## Bibliografia

* Engel, Carlos. Historia de las Brigadas mixtas del Ejército Popular de la República. Madrid: Almena, 1999. ISBN 84-922644-7-0.
* Herrerín López, Ángel. La CNT durante el franquismo: clandestinidad y exilio (1939-1975). Siglo XXI de España, 2004. ISBN 9788432311529.
* Lama, José María. La amargura de la memoria. República y Guerra en Zafra (1931-1936). Badajoz: Diputació provincial de Badajoz, 2004.
* Martínez Lorenzo, César. Les anarchistes espagnols et le pouvoir, 1868-1969. Éditions du Seuil, 1969.
* Rafaneau-Boj, Marie-Claude. Los campos de concentración de los refugiados españoles en Francia, 1939-1945. Omega, 1995.
* Vega, Rubén. Clandestinidad, represión y lucha política. El movimiento obrero en Gijón bajo el franquismo (1937-1962). Ayuntamiento de Gijón, 1998.
# Gabriel Benet Mir

Gabriel Benet Mir (Palma, 1580-16 de novembre de 1650) fou prior de l'Hospital General, Comissari de la Inquisició, rector de sa Pobla (1613-1639). Va rebre la tonsura el 5 de maig del 1599.
Va ser confessor de Sor Clara Andreu i Malferit, d'Inca, sobre la qual s'inicià un procés de beatificació. En feu una biografia en català: Vida de la venerable serventa de Déu Sor Clara Andreu, religiosa del monestir de Sant Bartomeu de la vila d'Inca.

## Referències

* ↑ Gran Enciclopèdia de Mallorca. vol. 11, pàg. 30.
* ↑ Gili Ferrer, 1996, p. 127.

## Bibliografia

* Gili Ferrer, Antoni «Gabriel Benet Mir, aproximació biogràfica» (pdf). Jornades d'Estudis Locals d'Inca, N. 03, 1996, pàg. . 127-141. Arxivat de l'original el 2016-08-09 [Consulta: 17 juny 2016].
* Sa Marjal, Vol. III, tom. VI, 1914, pàg. 97-101. (Reedició 1990, Ajuntament de sa Pobla)
# Strelníky

Strelníky és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1433.
# Vabres

«Vabres» té aquests significats:
* Vabres (Cantal), municipi al departament de Cantal (regió d'Alvèrnia-Roine-Alps, França)
* Vabres (Gard), municipi al departament del Gard (regió d'Occitània, França)
* Vabres-l'Abbaye, municipi al sud de l'Avairon entre Ròcafòrt i Silvanés (regió d'Occitània, França)
* Abadia de Vabres, establiment religiós fundat el 861
# La Talvera

La Talvera és una associació musical occitana nascuda el 1979 a Còrdas d'Albigés amb l'objectiu d'ajudar a pagar les recerques etnomusicòlogiques de persones que miraven de salvar i revaloritzar la música tradicional occitana.
Durant molt de temps, La Talvera ha sigut un grup on tothom podia, sobretot, explorar el repertori tradicional. Després dels anys 90, l'orquestra s'ha professionalitzat, fins a esdevenir la formació actual: Daniel Loddo (autor i compositor, cantant i acordió), Céline Ricard (cantant, flauta i gralla), Fabrice Rougier (clarinet), Serge Cabau (o Thierry Rougier, a la percussió) i Paul Goillot (al gimbri --instrument de corda-- i als teclats).
Actualment, la Talvera és un grup de música occitana, però d'estil molt variat: ni "reggae", ni "world", ni tampoc exclusivament tradicional: té un repertori ample i exquisit, enriquit per les connexions amb músics del Massilia Sound System, i altres improvisadors brasilers. És música occitana, però també mediterrània, tradicional i contemporània, oberta al món.

## Projectes

* Col·lecció Memòrias sonòras: és un recull de memòries sonores: llibres, CDs i cassets amb patrimoni occità divers, com ara cançons, tradicions, creences populars... Comprèn unes 60 obres.
* Col·lecció Virolet: és un recull de cançons infantils i contes per a nens.
* Col·lecció Actes de colloque: es compon per diferents xerrades i actes fets per l'associació.
* Col·lecció Cosina nòstra: "cuina nostra", un recull de receptes típiques occitanes.
* Col·lecció La Talvera: és únicament musical, pròpia del grup. Conté cançons tradicionals i de nova factura.

## Discografia

* Fa res o re fa (1993)
* Cançons del silenci (1996)
* Dançadas (1996)
* Turlututú (1997), cançons infantils tretes tant del patrimoni occità com de creacions contemporànies.
* Pampaligossa (1999)
* Faguem ribòta (2000)
* Pòble mon pòble (2003)
* Quincarelet (2005)
* Cants e musicas del país de Lodeva (2006)
* Bramadís (2007)
* Sopac e patac (2009)
* Cançons Pebradas (2011)
* ForrÒccitània (2012)
* Solelh solelhaire (2014)

## Referències

* ↑ Història Arxivat 2013-06-23 a Wayback Machine. al web de l'associació
(francès) Association CORDAE/La Talvera - Catalogue : Collection "La Talvera" Arxivat 2008-04-23 a Wayback Machine.

## Enllaços externs

* Pàgina oficial de La Talvera (en occità, anglès i francès)
* La Talvera a lastfm.es
* La Talvera a Limós (Aude), 2010 youtube
# Hesperocallis

Hesperocallis és un gènere de plantes que avui pertany a la subfamília Agavoideae de les asparagàcies en sentit ampli. El gènere inclou una sola espècie, Hesperocallis undulata, el "lliri del desert", que es troba en àrees desèrtiques del sud-oest d'Amèrica del Nord.
Hesperocallis s'ha classificat tradicinalment a Liliaceae però fins fa poc temps la seva relació filogenètica era confusa. Unes altres classificacions la incloïen en la seva pròpia família Hesperocallidaceae (com el no tan antic APG II del 2003, que deixava l'opció de tractar-la en la seva pròpia família o d'incloure-la en un Asparagaceae sensu lato) o Funkiaceae. L'APG III (2009) com el APWeb (2001 en endavant) la inclouen en la família Asparagaceae. Els últims estudis moleculars han confirmat una relació propera amb Agave i la seva inclusió en la subfamília Agavoideae (Asparagaceae) ha estat recomanada. (Pires et al. 2004).

## Referències

* ↑ APG II «An Update of the Angiosperm Phylogeny Group Classification for the orders and families of flowering plants: APG II.». Botanical Journal of the Linnean Society, 141, 2003, pàg. 399-436. Arxivat de l'original el 2019-09-28 [Consulta: 12 gener 2009].
* ↑ The Angiosperm Phylogeny Group III ("APG III", en ordre alfabètic: Brigitta Bremer, Kåre Bremer, Mark W. Chase, Michael F. Fay, James L. Reveal, Douglas E. Soltis, Pamela S. Soltis y Peter F. Stevens, además colaboraron Arne A. Anderberg, Michael J. Moore, Richard G. Olmstead, Paula J. Rudall, Kenneth J. Sytsma, David C. Tank, Kenneth Wurdack, Jenny Q.-Y. Xiang y Sue Zmarzty) «An update of the Angiosperm Phylogeny Group classification for the orders and families of flowering plants: APG III.». Botanical Journal of the Linnean Society, 161, 2009, pàg. 105-121. Arxivat de l'original el 2017-05-25.
* ↑ «Angiosperm Phylogeny Website (Versió 9, juny de 2008, i actualitzat des d'aleshores)» (en anglès), 2001 en endavant. [Consulta: 12 gener 2009].
* ↑ Pires, J. C., I. J. Maureira, J. P. Rebman, G. A. Salazar, L. I. Cabrera, M. F. Fay, and M. W. Chase. 2004. Molecular data confirm the phylogenetic placement of the enigmatic Hesperocallis (Hesperocallidaceae) with Agave. Madroño 51: 307–311.

## Enllaços externs

* Hesperocallis in the Flora of North America (treated as a member of the family Liliaceae)
* short description, with picture
* seven more pictures
# Gediminas Vagnorius

Gediminas Vagnorius (10 de juny de 1957) és un polític lituà i va ser un dels que va signar la Llei que va permetre el restabliment de l'Estat de Lituània. Va ocupar el càrrec de Primer Ministre de Lituània entre 1991 i 1992, i novament des de 1996 fins a 1999.
| Precedit per: Albertas Šimėnas | Primer Ministre de Lituània (gener) 1991 - (juliol) 1992 | Succeït per: Aleksandras Abišala |
| Precedit per: Laurynas Mindaugas Stankevičius | Primer Ministre de Lituània (novembre) 1996 - (maig) 1999 | Succeït per: Irena Degutienė (primer mandat) |
# Paradise (pel·lícula de 2023)

Paradise és una pel·lícula distòpica alemanya estrenada el 27 de juliol de 2023 a Netflix. S'ha subtitulat al català.

## Sinopsi

L'empresa emergent biotecnològica AEON s'ha convertit en una corporació multimilionària sota el lideratge de la fundadora Sophie Theissen. L'empresa transfereix anys de vida dels joves als rics.

## Producció

La pel·lícula es va rodar del 22 de març al 12 de juny de 2022 durant 53 dies a Palanga, Klaipėda, Kaunas, Vílnius i Berlín.

## Crítica

| « | La idea [...] inculca una sensació de carpe diem rar en el gènere cinematogràfic distòpic. | » |
| — Kathleen Hildebrand, Süddeutsche Zeitung |||

## Referències

* ↑ «Paradise». Goita què fan, ara!. [Consulta: 29 juliol 2023].
* ↑ «Paradise». crew united.
* ↑ Hildebrand, Kathleen. «Film „Paradise“ bei Netflix: Zeit ist Geld» (en alemany), 26-07-2023. [Consulta: 29 juliol 2023].
# Gabriel Bernardo Barba

Gabriel Bernardo Barba (24 d'abril de 1964, Morón, Argentina) és bisbe de la diòcesi de Gregorio de Laferrère.

## Biografia

Fou ordenat sacerdot per a la diòcesi de Morón el 12 d'agost de 1989. Allà començà el seu ministeri pastoral dedicant-se als joves sobretot. El 1997 fou incardinat a la diòcesi de Merlo-Moreno, que havia estat recentment creada. Entre els anys 1997 i 2005 fou canceller de la cúria i del 2004 al 2009 vicepresident de Càrites diocesana. L'any 2006 fou provicari general de la diòcesi, un any més tard fou nomenat vicari general. A partir del 2008 estigué encarregat de la formació dels diaques permanents.
L'any 2000 es va llicenciar en dret canònic a la Pontifícia Universitat Catòlica Argentina, d'on també és professor de dret canònic.
El 19 de desembre del 2013 el Papa Francesc el designà bisbe de Gregorio de Laferrère. Va rebre la consagració episcopal del seu antecessor, i primer bisbe de Laferrère, Juan Horacio Suárez, l'1 de març del 2014, i com a co-consagrants el bisbe de La Rioja, Marcelo Colombo, i el bisbe emèrit de San Isidro, Jorge Casaretto.
# Strafford

«Strafford» té aquests significats:
* Strafford (Missouri)
* Strafford (Nova Hampshire)
* Strafford (Vermont)
# Vabre (Tarn)

Vabre és un municipi francès, de la regió d'Occitània i del departament del Tarn.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 1.155 | 1.285 | 1.119 | 1.062 | 927 | 810 | 825 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1995-2008 | Jacques Pagès | |
| 2008- | Claude Culie | |

## Referències

* ↑ Toponímia occitana
# Iván Romero Mingo

Iván Romero Mingo (Madrid, 21 de juliol de 1980) és un futbolista madrileny, ja retirat, que ocupava la posició de defensa.

## Trajectòria

Després de passar pel Rayo B (01/02) i pel RSD Alcalá (02/03), s'incorpora a l'Atlètic de Madrid per jugar amb el seu filial. Eixe any, a més a més, debuta a la màxima categoria amb el primer equip.
Sense continuïtat a l'Atlético, el 2004 marxa al Polideportivo Ejido, i a l'any següent, al Gimnàstic de Tarragona, tot i que en cap dels dos aconsegueix fer-se un lloc a l'onze titular. Després d'un any al Real Jaén de Segona B, el 2007 retorna a la categoria d'argent a les files del Racing de Ferrol, amb qui juga 28 partits, tot i que els bascos queden en llocs de descens. La 08/09 milita a la SD Eibar, amb qui encadena un altre descens a Segona B.
La temporada 09/10, retorna al Racing de Ferrol.

## Enllaços externs

* Fitxa del jugador
# Harry Hammond Hess

Harry Hammond Hess (24 de maig de 1906 – 25 d'agost de 1969) va ser un geòleg i oficial de la Marina dels Estats Units durant la Segona Guerra Mundial.
Considerat com un dels “pares fundadors” de la Teoria de la tectònica de Plaques. Harry Hammond Hess va néixer el 24 de maig de 1906 a la ciutat de Nova York. Autor conegut per les seves teories sobre l'expansió dels fons oceànics, els seus treballs es van basar en les relacions entre els arcs d'illa, les anomalies gravitatòries del sòl del fons oceànic i les peridotites serpentinitzades suggerint que la convenció del Mantell terrestre era la força generadora de tot aquest procés. Tota aquesta feina li va aportar el marc conceptual per tal de desenvolupar la teoria de la tectònica de Plaques.

## Aportacions científiques

El 1960, Hess va fer la contribució més important a la geologia, la qual és el major avenç en aquesta ciència del segle xx. Aquell any en un article ell avançava la teoria, actualment acceptada, que l'escorça terrestre es mou lateralment a partir de les dorsals oceàniques actives.
Hess va poder entendre totes les seves investigacions fetes al nord del Pacífic, després que Bruce Heezen descobrís els rift existents en la dorsal del centre de l'Atlàntic. Hess va aconseguir que el concepte de deriva continental fos considerat acceptable per la comunitat científica. Aquest concepte però ja havia estat introduït per Alfred Wegener un temps abans però no va ser acceptat per la comunitat científica en aquell moment.
Aquest fet va provocar una revolució en les Ciències de la Terra. Hess va publicar l'article History of Ocean Basins el 1962 amb totes les seves noves aportacions; aquesta obra va ser la més referenciada en geofísica de la Terra per un cert temps.
Hess també va participar en altres projectes científics; per exemple el projecte Mohole (1957 – 1966) una investigació sobre la viabilitat i les tècniques de perforació en zones marines profundes. Les evidències que en va extreure van ser que l'escorça oceànica de nova formació es trobava a prop de les dorsals i tenia morfologies encoixinades. A més a més també va trobar bandes de l'escorça oceànica amb polaritats magnètiques oposades.

## Referències

* ↑ Ewing, John; Ewing, Maurice «Seismic-refraction measurements in the Atlantic Ocean basins, in the Mediterranean Sea, on the Mid-Atlantic Ridge, and in the Norwegian Sea». Geological Society of America Bulletin, 70, 3, 01-03-1959, pàg. 291–318. Bibcode: 1959GSAB...70..291E. DOI: 10.1130/0016-7606(1959)70[291:SMITAO]2.0.CO;2.
* ↑ Hess, H. H.. «History of Ocean Basins». A: A. E. J. Engel, Harold L. James, and B. F. Leonard. Petrologic studies: a volume in honor of A. F. Buddington. Geological Society of America, 1 novembre 1962, p. 599–620.
# Gary (Indiana)

Gary és una població dels Estats Units a l'estat d'Indiana. Segons el cens del 2000 tenia 102.746 habitants.

## Demografia

Segons el cens del 2000, Gary tenia 102.746 habitants, 38.244 habitatges, i 25.623 famílies. La densitat de població era de 789,8 habitants/km².
Dels 38.244 habitatges en un 31,2% hi vivien nens de menys de 18 anys, en un 30,2% hi vivien parelles casades, en un 30,9% dones solteres, i en un 33% no eren unitats familiars. En el 28,9% dels habitatges hi vivien persones soles el 9,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,66 i el nombre mitjà de persones que vivien en cada família era de 3,28.
Per edats la població es repartia de la següent manera: un 29,9% tenia menys de 18 anys, un 10,1% entre 18 i 24, un 25,1% entre 25 i 44, un 22,2% de 45 a 60 i un 12,8% 65 anys o més.
L'edat mediana era de 34 anys. Per cada 100 dones de 18 o més anys hi havia 78 homes.
La renda mediana per habitatge era de 27.195$ i la renda mediana per família de 32.205$. Els homes tenien una renda mediana de 34.992$ mentre que les dones 24.432$. La renda per capita de la població era de 14.383$. Entorn del 22,2% de les famílies i el 25,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Personatges il·lustres

* Paul Samuelson (1915-2009), economista, Premi Nobel d'Economia de 1970.
* Joseph Eugene Stiglitz (1943), economista, Premi Nobel d'Economia de 2001.
* Michael Jackson (1958-2009), cantant, compositor i ballarí.
* Janet Jackson (1966), germana de l'anterior.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gary». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Gary». American Fact Finder. Oficina del Cens dels Estats Units, 12-01-2010.
# Oldřich Rulc

Oldřich Rulc (Strašnice, 28 de març de 1911 - 4 d'abril de 1969) fou un futbolista txec de les dècades de 1930 i 1940.
Fou 17 cops internacional amb la selecció de Txecoslovàquia, amb la qual participà en el Mundial de 1938. Pel que fa a clubs, defensà els colors de l'Sparta Praga i SK Židenice.

## Referències

* ↑ Oldřich Rulc Fitxa i estadístiques a la FIFA
* ↑ «Perfil». fotbal.cz. Arxivat de l'original el 2011-07-18. [Consulta: 9 abril 2017].
* ↑ Oldřich Rulc - estadístiques internacionals al lloc web de l'Associació de Futbol de la República Txeca (txec)
# Gariannonum

Gariannonum, també escrit Garianonum o Gariannum, és una de les nou fortificacions romanes construïdes en el Litus Saxonicum, és a dir, la costa sud i est d'Anglaterra, i esmentades en el Notitia Dignitatum de l'exèrcit romà.
Es desconeix l'emplaçament exacte de Gariannonum, ja que es construïren dues fortificacions, una a cada costat de l'estuari de Breydon Water. Es pensa que tenia per missió protegir la important civitas de Venta Icenorum, a unes 25 milles riu amunt, i la resta de l'interior de Norfolk. A més de la fortificació per a la guarnició, fora de les muralles hi havia un vicus i un cementeri.
El més probable és que es referisca a l'actual Burgh Castle, prop del poble de Burgh Castle, que era l'aquarterament d'un regiment d'equites stablesiani (cavalleria pesant romana), l'equites stablesiani Garianenses. És una fortificació de construcció posterior i de la qual només queda la muralla romana, quasi intacta, de 205 m per 100 m, amb una altura de 4,6 m, una fortificació més gran que l'altra possible.
L'altra fortificació, la de Caister-on-Sea, que es troba a 9 km, és una construcció anterior, més petita, quadrada, amb una muralla de 175 m en cada costat. Construïda entre el 200 de–300 de, en l'actualitat solament en queden els fonaments, tot i que les restes arqueològiques trobades allí són importants.

## Referències

* ↑ (en anglés) Consultat el 13 d'octubre de 2012.
* ↑ «Praepositus equitum stablesianorum Gariannonensium» Notitia Dignitatum. Consultat el 13 d'octubre de 2012.
* ↑ (en anglés) Norfolk Museums & Archaeology Service: consultat el 13 d'octubre de 2012.
* ↑ (en anglés) The Cambridge History of Greek and Roman Warfare: Volume 2, Rome from the Late Republic to the Late Empire, pàg. 272. Cambridge University Press (2007) En Google Books. Consultat el 22 de desembre de 2012.
* ↑ (en anglés) Burgh Castle: History and research English Heritage. Consultat el 13 d'octubre de 2012.
* ↑ (en anglés) Robert Henry, Malcolm Laing. The History of Great Britain: From the First Invasion of it by the Romans Under Julius Caesar, Volume 12 A. Strahan (1799) En Google Books. Consultat el 22 de desembre de 2012.
* ↑ (en anglés) Caister: History and research English Heritage. Consultat el 13 d'octubre de 2012.

## Enllaços externs

* Servei d'imatges del National Education Network: Galeria d'imatges de Burgh Castle i restes arqueològiques.
# Straight Shooting

Straight Shooting és una pel·lícula estatunidenca de cinema mut dirigida per John Ford i estrenada l'any 1917.

## Argument

Un grup de vaquers pretén expulsar tots els grangers de la zona, per la qual cosa no dubtaran a emprar els mètodes més expeditius...

## Crítica

Un dels primers llargmetratges de John Ford on es recrea la tradicional i dura lluita entre ramaders i agricultors en el far west. El primer enllaç és el de major qualitat.

## Repartiment

* Harry Carey: Cheyenne Harry
* Duke R. Lee: Thunder Flint
* George Berrell: Sweet Water Sims
* Molly Malone: Joan Sims
* Ted Brooks: Ted Sims
* Hoot Gibson: Danny Morgan (crèdits)/Sam Turner (títols)
* Milton Brown: Black-Eyed Pete
* Vester Pegg: Placer Fremont

## Referències

* ↑ «Fitxa de la pel·lícula». filmaffinity. [Consulta: 10 maig 2020].
# Vabres (Gard)

Vabres és un municipi francès, situat al departament del Gard i a la regió d'Occitània.

## Referències

* ↑ Topònims occitans del Gard
# Iván Sánchez-Rico Soto

Iván Sánchez-Rico Soto (Aranjuez, 11 d'agost de 1980) més conegut com a Riki, és un futbolista professional madrileny, que ocupa la posició de davanter.

## Trajectòria

Després de destacar al Real Aranjuez, ingressa al planter del Reial Madrid, jugant als equips C i B de l'entitat. El 2004 fitxa pel veí conjunt del Getafe CF, amb qui debuta a primera divisió. Realitza una destacada campanya 05/06, en la qual marca 8 gols en 32 partits. Aquesta xifra possibilita el seu fitxatge pel Deportivo de La Corunya.
A l'equip gallec ha alternat la titularitat amb la suplència, tot i gaudir de minuts cada temporada. Hi destaca la temporada 08/09, marcant sis gols en 28 partits, 21 d'ells eixint de la banqueta.

## Enllaços externs

* Fitxa del jugador a bdfutbol